बेटी बचाओ चतुर्वेद पारायण महायज्ञ में राजेश सम्मानित
सार्वदेशिकआर्य युवक परिषद एवं स्वामी इंद्रवेश फाउंडेशन की ओर से टिटौली में चल रहे 11 दिवसीय बेटी बचाओ चतुर्वेद पारायण महायज्ञ संपन्न हुआ। इसमें लगभग 16 जिलों से आए 50 शिक्षकों ने यज्ञ में आहुति डाली और बेटी बचाओ अभियान को और सशक्त करने का संकल्प लिया।
स्वामी चंद्रवेश स्वामी ब्रह्मानंद ने राष्ट्रीय अवार्ड से सम्मानित शिक्षक राजेश वशिष्ठ को शॉल भेंट कर सम्मानित किया। उन्होंने कहा कि बच्चों को शिक्षा के साथ-साथ संस्कार देने पर भी जोर डालना चाहिए। संस्कारी विद्यार्थी ही समाज के नवनिर्माण में योगदान दे सकता है। हमें बच्चे को भौतिकवाद की मशीन का पुर्जा नहीं, बल्कि मानवता की भावना को संजोए रखने वाला मानव भी बनाना है। बच्चों के निर्माण की जिम्मेदारी सबसे ज्यादा एक शिक्षक के ऊपर रहती है। इसलिए शिक्षक को अपनी इस जिम्मेदारी को और ज्यादा समर्पण के साथ निभाने की आवश्यकता है। इस मौके पर दीक्षेंद्र आर्य, राष्ट्रीय मंत्री आजाद सिंह, प्रवेश आर्य, पूनम आर्य, हरपाल आर्य मौजूद रहे।
जींद. बेटीबचाओ चतुर्वेद पारायण में राजेश वशिष्ठ को सम्मानित करते स्वामी चंद्रवेश।
mai_Deva hin_Deva hin_Deva bho_Deva